ඇතැම් වෙළදසැල් වසා දමා තිබූ අතර මගී ප්‍රවාහන කටයුතු ද සාමාන්‍ය පරිදි සිදුනොවූ බවයි හිරු වාර්තාකරුවන් කියා සිටියේ.ඇතැම් බස් රථවල සෞඛ්‍යාරක්ෂිත ක්‍රමවේද අනුගමනය කිරීමකින් තොරව මගීන් රැගෙන යන අයුරු දක්නට ලැබුණා.දුම්රිය ස්ථානාධිපතිවරුන්ගේ සංගමය කොළඹ අද කැදවා තිබූ මාධ්‍ය හමුවකට එක්වෙමින් එහි සභාපති සුමේධ සෝමරත්න සඳහන් කළේ බොහෝ දුම්රිය ස්ථානවල දෑත් පිරිසිදු කර ගැනීමට අවශ්‍ය පහසුකම් සලසා නොතිබූ බවයි.මේ අතර, කාර්යාල ප්‍රවාහන පහසුකම් සඳහා ශ්‍රී ලංකා ගමනාගමන මණ්ඩලය බස් රථ අවශ්‍ය නම් 077 105 60 44 යන අංකයට ඇමතීමෙන් අදාළ පහසුකම ලබා ගැනීමට හැකි බවයි ශ්‍රී ලංකා ගමනාගමන මණ්ඩලයේ සභාපති කිංස්ලි රණවක කියා සිටියේ.සෞඛ්‍යාරක්ෂිත ක්‍රමවේද යටතේ මගී ප්‍රවාහන කටයුතු සිදුකරන්නේ නම්, ගාස්තු සියයට 50කින් පමණ ඉහළ දැමිය යුතු බව බස් සංගම් දිගින් දිගටම ප්‍රකාශ කරනවා.